27. 3. 2020., PETAK

**HRVATSKI JEZIK**

**Danas ponavljamo i vježbamo pisanje i čitanje, a malo se i igramo riječima i rečenicama.**

**Glasno pročitaj priču Čitači na str. 117. početnice. Pazi na točan izgovor riječi , glasnoću čitanja i znakove na kraju rečenice (upitnik, uskličnik, točku).**

**U radnoj bilježnici na str. 63. odigraj jezične igre putem 4. i 5. zadatka. Glasno, točno i jasno izgovori riječi i rečenice koje si otkrio/otkrila.**

**Vježbaj uz zadatke u početnici na str. 118. i 119. Prisjeti se što je redak, a što stupac u tablici (zadatak 5.)**

Vrednuj sebe tablicom na str. 119., a tablicu na 120. str. još nemoj ispunjavati.

**MATEMATIKA**

Danas vježbamo uspoređivanje brojeva.

U bilježnicu ispod naslova zapiši svoje ime i prezime. Ispod toga zapiši koliko slova ima tvoje ime, a koliko prezime. Je li to jednoznamenkasti broj ili dvoznamenkasti? Usporedi ih.

Zatim usporedi i ostale brojeve ispod toga.

**Zapisuj ovako:**

VJEŽBA

IVANA IVIĆ

5 < 4

Uspoređujem brojeve:

14 19

20 10

16 13

20 12

6 16

15 5

Nakon ovakvog vježbanja, samostalno rješavaj zadatke u udžbeniku na str. 48. i 49.

*Rasporedi svoje obaveze tijekom dana.*

*Tijekom pisanja, čitanja i rješavanja zadataka, često radi male pauze-razgibaj prstiće, ramena, leđa, noge…onako kako to radimo u našoj učionici kada smo svi zajedno na satu.*

**TJELESNA I ZDRAVSTVENA KULTURA**

Odaberi neku od igara i igraj sa članovima obitelji:

ŽIVOTINJSKA PANTOMIMA

- na papiriće ispišite nazive raznih životinja i zgužvajte ih, te stavite u posudu

- svaki igrač neka izvuče papirić te imitira pokrete i glasanje životinja dok netko ne pogodi

SAKUPLJANJE VATICA

- kuglice vate pobacajte po sobi

-u zadanom vremenu pokupi što više kuglica u posudicu ili kanticu

OBOJANA ZABAVA

- papire raznih boja rasporedite po sobi

- pustite glazbu te neka igrač pleše tako da smije stati samo na npr. crvenu boju